CELEX: 62011TN0050
Language: ro
Date: 2011-01-24 00:00:00
Title: Cauza T-50/11: Acțiune introdusă la 24 ianuarie 2011 — Fraas/OAPI (motiv în carouri în culorile gri închis, gri deschis, negru, bej, roșu închis și roșu deschis)

19.3.2011   
            
            
               RO
            
            
               Jurnalul Oficial al Uniunii Europene
            
            
               C 89/22
            
         Acțiune introdusă la 24 ianuarie 2011 — Fraas/OAPI (motiv în carouri în culorile gri închis, gri deschis, negru, bej, roșu închis și roșu deschis)
   (Cauza T-50/11)
   2011/C 89/44
   Limba de procedură: germana
   
      Părțile
   
   
      Reclamantă: V. Fraas GmbH (Helmbrechts-Wüstenselbitz, Germania) (reprezentanți: G. Würtenberger și R. Kunze, avocați)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Concluziile reclamantei
   
   
               —
            
            
               Anularea Deciziei Camerei a patra de recurs a Oficiului pentru Armonizare în cadrul Pieței Interne (mărci, desene și modele industriale) din 15 noiembrie 2010 în cauza R 1316/2010-4;
            
         
               —
            
            
               obligarea Oficiului pentru Armonizare în cadrul Pieței Interne la plata cheltuielilor de judecată.
            
         
      Motivele și principalele argumente
   
   
      Marca comunitară vizată: marcă figurativă reprezentând un motiv în carouri în culorile gri închis, gri deschis, negru, bej, roșu închis și roșu deschis, pentru produse din clasele 18, 24 și 25.
   
      Decizia examinatorului: respinge cererea de înregistrare.
   
      Decizia camerei de recurs: respinge calea de atac.
   
      Motivele invocate: încălcarea prevederilor articolului 7 alineatul (1) litera (b) coroborate cu prevederile articolului 7 alineatul (2) din Regulamentul (CE) nr. 207/2009 (1), având în vedere că marca comunitară în cauză are caracter distinctiv, și încălcarea articolelor 75 și 76 din Regulamentul (CE) nr. 207/2009, întrucât camera de recurs nu a examinat amplele argumente de fapt și de drept prezentate de reclamantă.
   
      (1)  Regulamentul (CE) nr. 207/2009 al Consiliului din 26 februarie 2009 privind marca comunitară (JO L 78, p. 1).